**פִילִיפְּס אוֹלָאוֹסֶבִּיקַן אִידוֹווּ** (באנגלית: **Phillips Olaosebikan Idowu**; נולד ב-30 בדצמבר 1978) הוא אתלט בריטי ממוצא ניגרי, סגן האלוף האולימפי (בייג'ינג 2008) ואלוף עולם (ברלין 2009) בקפיצה משולשת.

ביוגרפיה
--------

אידווו נולד להורים ניגרים ברובע האקני שבלונדון. בבית הספר הוא גילה את כישרונו בכדורסל ובפוטבול, אולם תחום הספורט שבו הצליח בצעירותו יותר מכול היה אתלטיקה. בשנת 1997 זכה באליפות אנגליה לבתי ספר במקצה הקפיצה המשולשת ובאליפות איגוד האתלטיקה החובבני, וכן הגיע למקום רביעי באליפות אירופה לנוער.

בשנת 2000 סיים במקום שישי באולימפיאדת סידני ובשנה שלאחר מכן סיים במקום תשיעי באליפות העולם באדמונטון. במדליה הראשונה שלו בתחרות מסדר גודל עולמי זכה במשחקי חבר העמים הבריטי ב-2002, שם זכה במדליית כסף וקבע שיא אישי של 17.68 מ'. באותה שנה סיים במקום חמישי באליפות אירופה.

בשנת 2003 נפצע אידווו בברכו, פציעה אשר הצריכה ניתוח ואשר השביתה אותו למשך כל העונה. שאיפתו לחזור לכושר לקראת אולימפיאדת אתונה לא התממשה, כאשר פסל בשלוש קפיצותיו בגמר באותה אולימפיאדה.

במרץ 2006 זכה אידווו במדליית הזהב במשחקי חבר העמים במלבורן, אולם מאוחר יותר באותה שנה סיים רק במקום החמישי באליפות אירופה בבירמינגהאם. בשנת 2007, בהיעדרו של האלוף האולימפי כריסטיאן אולסון משוודיה, זכה אידווו באליפות אירופה באתלטיקה באולם בבירמינגהאם, תוך שהוא קובע שיא אליפות חדש של 17.56 מ'. ביוני אותה שנה זכה בתחרות ליגת הזהב באוסלו, ובחודש שלאחר מכן כבר נמנה עם שלושת קופצי המשולשת הטובים בעולם.

### אלוף עולם באולם

ב-9 במרץ 2008 זכה אידווו בתואר העולמי הראשון שלו, אליפות העולם באתלטיקה באולם, אשר התקיימה באותה שנה בוולנסיה. באליפות זו שבר את השיא הבריטי ואת שיא חבר העמים בקפיצה משולשת באולם של ג'ונתן אדוארדס. למרות הצלחתו באליפות העולם באולם ובמשחקי חבר העמים, בחר אידווו להחליף את מאמנו ועבר להתאמן תחת אסטון מור. באולימפיאדת בייג'ינג זכה אידווו במדליית הכסף בקופצו 17.62 מטר, 5 ס"מ פחות מתוצאתו של נלסון אבורה מפורטוגל.

### אלוף עולם

בתחילת עונת האתלטיקה של 2009 סבל אידווו שנית מפציעה בברכו ולא היה באפשרותו להגן על תוארו באליפות אירופה באולם. ברם, באוגוסט של אותה שנה באליפות העולם שנערכה בברלין, גרמניה הוא זכה במדליית זהב תוך שהוא קובע שיא אישי חדש של 17.73 מטר, לפני נלסון אבורה (17.55 מטר) ואלקסי קופיו מקובה (17.36 מטר). באליפות אירופה שנערכה בברצלונה, ספרד ביולי 2010 זכה במדליית זהב בשיא אישי חדש של 17.81 מטר. 

באליפות העולם שנערכה בטגו, קוריאה הדרומית, בשנת 2011 זכה אידווו במדליית כסף בתוצאה של 17.77 מטר, אחרי כריסטיאן טיילור מארצות הברית (17.96 מטר) ולפני ויל קליי, אף הוא מארצות הברית (17.50 מטר). באותה שנה מונה לחבר מסדר האימפריה הבריטית על תרומתו לאתלטיקה.

באולימפיאדת לונדון (2012) סיים אידווו במקום 14 בתוצאה של 16.53 מטר ולא הצליח להעפיל לשלב הגמר.

### חייו האישיים

אידווו ידוע בשל אופיו האקסצנטרי. הוא מחליף תדיר את צבע שיערו, בעל פירסינג במקומות שונים בפניו וצוחק צחוק מתפרץ בולט. יש לו חברה בשם קרליטה ושני ילדים.

קישורים חיצוניים
----------------

ויקישיתוף מדיה וקבצים בנושא **פיליפס אידווו** בוויקישיתוף

* פיליפס אידווו, באתר הוועד האולימפי הבין-לאומי
* פיליפס אידווו, באתר olympedia.org
* פיליפס אידווו, באתר התאחדות האתלטיקה הבין-לאומית
* פיליפס אידווו, באתר ליגת היהלום
* פיליפס אידווו, באתר Track and Field (גברים)

| זוכי פרס אתלט השנה באירופה |
| --- |
| 

|  |
| --- |
| 1993: לינפורד כריסטי בריטניהבריטניה • 1994: קולין ג'קסון בריטניהבריטניה • 1995: ג'ונתן אדוארדס בריטניהבריטניה • 1996: יאן ז'לז'ני צ'כיהצ'כיה • 1997: וילסון קיפקטר דנמרקדנמרק • 1998: ג'ונתן אדוארדס בריטניהבריטניה • 1999: תומאס דבוראק צ'כיהצ'כיה • 2000: יאן ז'לז'ני צ'כיהצ'כיה • 2001: אנדרה בוצ'ר שווייץשווייץ • 2002: דוויין צ'יימברס בריטניהבריטניה • 2003: כריסטיאן אולסון שוודיהשוודיה • 2004: כריסטיאן אולסון שוודיהשוודיה • 2005: וירגיליוס אלקנה ליטאליטא • 2006: פרנסיס אובקוולו פורטוגלפורטוגל • 2007: טרו פיטקמקי פינלנדפינלנד • 2008: אנדראס תורקילדסן נורווגיהנורווגיה • 2009: פיליפס אידווו בריטניהבריטניה • 2010: כריסטוף למטר צרפתצרפת • 2011: מו פארח בריטניהבריטניה • 2012: מו פארח בריטניהבריטניה • 2013: בודן בונדרנקו אוקראינהאוקראינה • 2014: רנו לאבילני צרפתצרפת • 2015: גרג רתרפורד בריטניהבריטניה • 2016: מו פארח בריטניהבריטניה • 2017: יוהנס פטר גרמניהגרמניה • 2018: קווין מאייר צרפתצרפת • 2019: קרסטן ורהולם נורווגיהנורווגיה • 2021: קרסטן ורהולם נורווגיהנורווגיה • 2022: יקוב אינגבריגטסן נורווגיהנורווגיה וארמנד דופלנטיס שוודיהשוודיה |

 |

| אלופי עולם באתלטיקה – קפיצה משולשת (גברים) |
| --- |
| 

|  |  |
| --- | --- |
| 1983: ז'דיסלב הופמן פוליןפולין • 1987: חריסטו מרקוב בולגריהבולגריה • 1991: קני הריסון ארצות הבריתארצות הברית • 1993: מייק קונלי ארצות הבריתארצות הברית • 1995: ג'ונתן אדוארדס בריטניהבריטניה • 1997: יולבי קסדה קובהקובה • 1999: צ'ארלס פריידק גרמניהגרמניה • 2001: ג'ונתן אדוארדס בריטניהבריטניה • 2003: כריסטיאן אולסון שוודיהשוודיה • 2005: וולטר דייוויס ארצות הבריתארצות הברית • 2007: נלסון אבורה פורטוגלפורטוגל • 2009: פיליפס אידווו בריטניהבריטניה • 2011: כריסטיאן טיילור ארצות הבריתארצות הברית • 2013: טדי טאמגו צרפתצרפת • 2015: כריסטיאן טיילור ארצות הבריתארצות הברית • 2017: כריסטיאן טיילור ארצות הבריתארצות הברית • 2019: כריסטיאן טיילור ארצות הבריתארצות הברית • 2022: פדרו פאבלו פיצ'רדו פורטוגלפורטוגל |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 171962

 |